open-index/open-wikipedia-markdown huggingface dataset:
Λίζα Αντρέας

Η **Λίζα Τζέιν Πόρτερ** (, γεννημένη στις 22 Δεκεμβρίου 1987 ως **Λίζα Λαρτζ**, ), γνωστή με το καλλιτεχνικό όνομα **Λίζα Άντρεας**, είναι Αγγλίδα τραγουδίστρια, χορεύτρια και καλλιτέχνης ελληνοκυπριακής καταγωγής. Εκπροσώπησε την Κύπρο στο Διαγωνισμό Τραγουδιού της Eurovision το 2004, σε ηλικία 16 ετών, και κατέλαβε την πέμπτη θέση με το τραγούδι Stronger Every Minute. Ήταν η νεαρότερη συμμετέχουσα στο Διαγωνισμό Τραγουδιού του 2004.

## Βιογραφία
Η Αντρέας γεννήθηκε στην Αγγλία, από Βρετανό πατέρα και ελληνοκύπρια μητέρα. Βαπτίστηκε στη Κύπρο, όπου έζησε για δυόμισι χρόνια, πριν μετακομίσει με την οικογένειά της στο Γκίλινχαμ.

Φοίτησε στο Σχολείο Θηλέων Chatham και αποφοίτησε από το Ωδείο Λάμπαν Μουσικής και Χορού του Τρίνιτυ με πτυχίο στη φωνητική και στο θεατρικό μιούζικαλ.

## Καριέρα
Σε ηλικία 13 ετών, η Αντρέας ξεκίνησε την καριέρα της ως σόλο καλλιτέχνης, τραγουδώντας κυρίως σε παμπ και σε διαγωνισμούς καραόκε - κερδίζοντας στον διαγωνισμό που πραγματοποιήθηκε στο The Strand στο Γκίλινγχαμ του Κεντ.

Στις 26 Ιανουαρίου 2004 ανακοινώθηκε ότι η Αντρέας επιλέχθηκε για να διαγωνιστεί στον εθνικό τελικό της Κύπρου για τον Διαγωνισμό Τραγουδιού της Eurovision 2004 με το τραγούδι Stronger Every Minute. Κέρδισε στον εθνικό τελικό με 96 πόντους κια έλαβε το δικαίωμα να εκπροσωπήσει τη χώρα στο διαγωνισμό. Μετά την επιλογή της, το τραγούδι, που περιλάμβανε μία γραμμή στα ελληνικά, γράφτηκε ξανά για να ερμηνευτεί εξ ολοκλήρου στα αγγλικά. Στην Κωνσταντινούπολη, εμφανίστηκε στην 14η θέση στον ημιτελικό και προκρίθηκε για τον τελικό όπου κατέλαβε την 5η θέση με 170 βαθμούς.

Μετά την συμμετοχή της, η Αντρέας έγινε μέλος ενός γυναικείου hip-hop dance συγκροτήματος με το οποίο έκανε εμφανίσεις στο London Palladium και στο Her Majesty's Theatre. Αργότερα εργάστηκε ως καθηγήτρια σε σχολή χορού.
Το 2007 συμμετείχε στην τέταρτη σεζόν του *The X Factor,* όπου προκρίθηκε στον δεύτερο γύρο.

## Προσωπική ζωή
Το 2014 μετακόμισε στη Τούσον της Αριζόνα, όπου διαμένει με την οικογένειά της.

## Παραπομπές


Κατηγορία:Λήμματα που χρειάζονται παραπομπές από 02/2014
Κατηγορία:Αγγλίδες τραγουδίστριες
Κατηγορία:Άγγλοι κυπριακής καταγωγής
Κατηγορία:Συμμετέχοντες στο διαγωνισμό τραγουδιού Eurovision με την Κύπρο
Πλαταγή

Η **πλαταγή** (λατ. *crepitaculum*), ήταν ένα παιχνίδι που έδιναν στα παιδιά στον αρχαίο κόσμο, ελληνικό και ρωμαϊκό. Οι περισσότερες πλαταγές της ελληνικής και ρωμαϊκής αρχαιότητας είναι πήλινες. Ωστόσο, έχουν διασωθεί κάποια παραδείγματα από ξύλο, οστό και μέταλλο. Κάποιες μοιάζουν με ορθογώνια κρόταλα. Άλλες έχουν ένα πήλινο σφαιρίδιο ή ένα χαλικάκι, που τοποθετούνταν στο εσωτερικό του αντικειμένου πριν την όπτησή του, ώστε να παράγεται ήχος. Αντιθέτως, οι μεταλλικές πλαταγές έφεραν κρίκους που με την κίνηση, παρήγαγαν ήχους.

## Παραπομπές


Κατηγορία:Αρχαία παιχνίδια
Παλάτος Αρκαδίας

Ο **Παλάτος**, γνωστό σε τοπικό επίπεδο ως **Παλάτου**, είναι χωριό στον νομό Αρκαδίας. Διοικητικά υπάγεται στη δημοτική ενότητα Γόρτυνος του Δήμου Μεγαλόπολης.

Στην απογραφή του 2001 είχε πληθυσμό 36 κατοίκων.

## Παραπομπές


Κατηγορία:Χωριά της περιφερειακής ενότητας Αρκαδίας
Κατηγορία:Δήμος Μεγαλόπολης
Στρογγυλό Αρκαδίας

Το **Στρογγυλό** είναι χωριό στον νομό Αρκαδίας. Διοικητικά υπάγεται στη δημοτική ενότητα Γόρτυνος του Δήμου Μεγαλόπολης. 

Στην απογραφή του 2011 είχε πληθυσμό 8 κατοίκων ενώ με αυτήν του 2021 έχει 7.

## Παραπομπές


Κατηγορία:Χωριά της περιφερειακής ενότητας Αρκαδίας
Κατηγορία:Δήμος Μεγαλόπολης
Ζόρζε Σόουζα

Ο **Μάνουελ Ζόρζε Νέβες Μορέιρα ντε Σόουζα** (*Manuel Jorge Neves Moreira de Sousa,* γενν. 18 Ιουνίου 1975) είναι Πορτογάλος διεθνής διαιτητής ποδοσφαίρου, ο οποίος δραστηριοποιείται διεθνώς από το 2006. 

## Παραπομπές


Κατηγορία:Πορτογάλοι διαιτητές ποδοσφαίρου
Κατηγορία:Διαιτητές ΟΥΕΦΑ Τσάμπιονς Λιγκ
Κατηγορία:Διαιτητές ΟΥΕΦΑ Γιουρόπα Λιγκ
Σαν Γκαβίνο Μονρεάλε

Το **Σαν Γκαβίνο Μονρεάλε** είναι Δήμος της Ιταλικής Επαρχίας του Μέντιο Καμπιντάνο, στην Ιταλική Περιφέρεια Σαρδηνία στην Ιταλία. Βρίσκεται περίπου 45 χιλιόμετρα βορειοδυτικά από την πρωτεύουσα της Σαρδηνίας Κάλιαρι περίπου στο ενδιάμεσο ανάμεσα στην Κάλιαρι και το Οριστάνο. Ο πληθυσμός της πόλης έχει καταγραφεί 8.594 κάτοικοι και η πυκνότητα του πληθυσμού 98 κάτοικοι ανά τετραγωνικό χιλιόμετρο (31 Δεκεμβρίου 2017). Η περιοχή του Σαν Γκαβίνο Μονρεάλε κατοικείται από την εποχή του Νουραγικού πολιτισμού αλλά ο οικισμός είναι Μεσαιωνικός, ανήκε στην Δικαιοδοσία της Αρμπορέα, κατόπιν μετέβη στο Στέμμα της Αραγωνίας αλλά καταστράφηκε στον πόλεμο που ακολούθησε. Στην συνέχεια έγινε δώρο της οικογένειας Θεντέγιες και της οικογένειας Οσόριο που την κράτησε μέχρι το 1839.

## Παραπομπές
 		


## Εξωτερικοί σύνδεσμοι

*Δήμος του Σαν Γκαβίνο Μονρεάλε

Κατηγορία:Πόλεις της Σαρδηνίας
Κατηγορία:Δήμοι της Επαρχίας της Νότιας Σαρδηνίας
Σαρακίνι Αρκαδίας

Το όνομα **Σαρακίνι Αρκαδίας** μπορεί να αναφέρεται σε έναν από τους ακόλουθους οικισμούς:

*Σαρακίνι Γορτυνίας Αρκαδίας
*Σαρακίνι Μεγαλόπολης Αρκαδίας
Democracy Now!

Το ***Democracy Now!*** είναι ωριαία Αμερικανική τηλεοπτική, ραδιοφωνική και διαδικτυακή ειδησεογραφική εκπομπή με παρουσιαστές τους δημοσιογράφους Έιμι Γκούντμαν, που επίσης φέρει ως η εκτελέστρια παραγωγός της, και Χουάν Γκονσάλεζ.Η εκπομπή, η οποία εκπέμπει ζωντανά καθημερινά στις 08:00 ET, μεταδίδεται στο διαδίκτυο και από περισσότερους από 1,400 ραδιοφωνικούς και τηλεοπτικούς σταθμούς παγκοσμίως.

Η εκπομπή συνδυάζει ειδησεογραφικά ρεπορτάζ, συνεντεύξεις, ερευνητική δημοσιογραφία και πολιτικούς σχολιασμούς. Καταγράφει κοινωνικά κινήματα, πάλες για δικαιοσύνη, και την επίδραση της εξωτερικής πολιτικής των Αμερικανών. Έχει χαρακτηριστεί ως προοδευτική από οπαδούς και κριτικούς, αλλά η Γκούντμαν διαφωνεί, αποκαλώντας το πρόγραμμα ως ένα παγκόσμιο δελτίο ειδήσεων όπου «οι άνθρωποι μιλούν από μόνοι τους». Το *Democracy Now!* χαρακτηρίζει το προσωπικό του ως «περιεχόμενο με μερικούς από τους κύριους προοδευτικούς δημοσιογράφους της χώρας».

Η Democracy Now Productions, η ανεξάρτητη μη κερδοσκοπική οργάνωση που παράγει το *Democracy Now!,* χρηματοδοτείται μόνο από συνεισφορές από ακροατές θεατές, και ιδρύματα όπως την Ford Foundation, την Lannan Foundation, και την J.M. Kaplan Fund, και δεν δέχεται διαφημιστές, εμπορικές εγγυήσεις ή κυβερνητική χρηματοδότηση.

Στην Ελλάδα, το πρόγραμμα μεταδίδεται από το Attica TV και τον Radio PrismaPrisma.

## Παραπομπές


## Εξωτερικοί σύνδεσμοι
* 
* 

Κατηγορία:Τηλεοπτικές εκπομπές
Κατηγορία:Ραδιοφωνικές εκπομπές
Ινδικό Κοινοβούλιο

Το **Κοινοβούλιο της Ινδίας** (στη χίντι: :*Bhāratīya sansad*) είναι το ανώτατο νομοθετικό σώμα της Δημοκρατίας της Ινδίας. Πρόκειται για ένα νομοθετικό σώμα δύο κοινοβουλίων που αποτελείται από τον Πρόεδρο της Ινδίας και τα δύο κοινοβούλια: το Ράτζια Σάμπα (Συμβούλιο των Κρατιδίων) και το Λοκ Σάμπα (Οίκος του Λαού). Ο Πρόεδρος στο ρόλο του ως επικεφαλής της νομοθετικής εξουσίας έχει όλες τις εξουσίες να καλέσει και να εκπονήσει νομοσχέδιο για κάθε κοινοβούλιο ή να διαλύσει την Λοκ Σάμπα. Ο πρόεδρος μπορεί να ασκήσει αυτές τις αρμοδιότητες μόνο με τη συμβουλή του πρωθυπουργού και του Συμβουλίου Υπουργών της Ένωσης της Ινδίας .

Τα εκλεγμένα ή διορισμένα από τον πρόεδρο μέλη στα δύο κοινοβούλια αναφέρονται ως βουλευτές. Η Λοκ Σάμπα αποτελείται από 543 εκλεγμένους βουλευτές και 2 μέλη της αγγλικής κοινότητας που προτείνονται από τον πρόεδρο, σε ένα σύνολο 545 βουλευτών. Η Ράτζια Σάμπα αποτελείται από 245 μέλη, συμπεριλαμβανομένων 12 μελών από τομείς όπως αυτούς της επιστήμης, του πολιτισμού, της τέχνης και της ιστορίας. Το Κοινοβούλιο συνεδριάζει στο Σανσάντ Μπαβάν στο Νέο Δελχί.

## Ιστορία
Η - πρωθύστερη του Κοινοβουλίου- Συντακτική Συνέλευση της Ινδίας εξελέγη προκειμένου να συντάξει το Σύνταγμα της Ινδίας. Μετά την ανεξαρτησία της Ινδίας από τη Βρετανία το 1947, τα μέλη της λειτουργούσαν ως το πρώτο Κοινοβούλιο του έθνους. Στις 13 Δεκεμβρίου 2001 το Ινδικό Κοινοβούλιο έγινε στόχος επίθεσης από ισλαμιστές τρομοκράτες. Σκοτώθηκαν πέντε τρομοκράτες, 6 αστυνομικοί του Νέου Δελχί, δύο μέλη του προσωπικού των υπηρεσιών ασφαλείας του κοινοβουλίου και ένας κηπουρός, συνολικά 14 θύματα.

## Το κτίριο του Ινδικού κοινοβουλίου
Το κτίριο του Ινδικού κοινοβουλίου χτίστηκε το 1927 από τους Βρετανούς αρχιτέκτονες σερ Έντουιν Λίτιενς και Χέρμπερτ Μπέικερ με τέτοιον τρόπο ώστε να μοιάζει με τους αρχαίους κυκλικούς ναούς της χώρας. Η εσκεμμένη ομοιότητα με τους ναούς υποατηρίζεται και από το γεγονός πως τους τοίχους του κοινοβουλίου κοσμούν Βεδικά μάντρα. Κατά πάσα πιθανότητα εκείνο που γοήτευσε τους αρχιτέκτονες ήταν η στατική ικανότητα αυτών των ναών που το κυκλικό επίπεδο σχήμα τους τούς καθιστά ιδιαίτερα αντισεισμικούς και αυτό διαφαίνεται στο γεγονός πως ελάχιστες ζημιές από σεισμούς έχουν υποστεί παρά το γεγονός πως οι περισσότεροι βρίσκονται σε σεισμογενείς περιοχές. Η επέκταση του Ινδικού κοινοβουλίου που πραγματοποιείται αυτή τη στιγμή ανιτγράφει και αυτή έναν άλλον αρχαίο ναό, εκείνον του Μπιτζαμαντάλ που έχτισε ο αυτοκράτορας Ναραβαρμάν τον 8ο αι. μ.Χ. προς τιμήν της θεάς Τσαρτσίκα γνωστή και ως Βιτζάγια.

## Παραπομπές


Κατηγορία:Πολιτική της Ινδίας
Κατηγορία:Κοινοβούλια ανά χώρα
Balkan News

Η ***Balkan News*** (Βαλκανικά Νέα) ήταν καθημερινή αγγλόφωνη εφημερίδα της Θεσσαλονίκης για την Βρετανική Δύναμη Θεσσαλονίκης που πολεμούσε στο μακεδονικό Μέτωπο. 

Εκδόθηκε για πρώτη φορά το Νοέμβριο του 1915 και η αποχαιρετιστήρια, τελευταία έκδοση της δημοσιεύτηκε στις 10 Μαΐου 1919. Περιείχε ειδήσεις για τον πρώτο παγκόσμιο πόλεμο από όλα τα μέτωπα, με βάση κυρίως τις ραδιοφωνικές ειδήσεις. Κυρίαρχη θέση στην εφημερίδα είχαν τα νέα που αφορούσαν τα Βαλκάνια, την Αυστρία και τη Ρωσία. Επίσης υπήρχε διαφήμιση από ντόπιους και μια στήλη που έγραφε κάθε εβδομάδα ο Χάρι Κόλινσον Όουεν με το ψευδώνυμο "Κομιτατζί". 

Αρχικά η εφημερίδα είχε 4 σελίδες. Στα μέσα του 1918 η εφημερίδα είχε μειωθεί σε 2 σελίδες ανά τεύχος και περιείχε σχεδόν αποκλειστικά τα νέα του πολέμου, με λίγες διαφημίσεις. Η εφημερίδα τυπωνόταν σε χαρτί κακής ποιότητας. Τα αντίγραφα είναι πλέον σπάνια, και τα αντίγραφα που φυλάσσονται στη Βρετανική Βιβλιοθήκη και το Αυτοκρατορικό Πολεμικό Μουσείο είναι ανολοκλήρωτα. 

## Αναφορές στα απομνημονεύματα
Η Balkan News αναφέρεται συχνά στο έργο "Θεσσαλονίκη και Μετά", του συγγραφέα της εφημερίδας Χάρι Κόλινσον Όουεν. 

Σύμφωνα με τον Σάιριλ Φωλς, ήταν μια "από τις καλύτερες στρατιωτικές εφημερίδες της εποχής του πολέμου"  

Στη "μακεδονική Εκστρατεία", ο Λουίτζι Βιλάρι, ιταλός αξιωματικός επίτροπος που συνεργάστηκε με τις διάφορες σχετικές Εντολές στην Ανατολή, έγραψε ότι ""Οι Βρετανοί είχαν μόνο μια εφημερίδα, τα Βαλκανικά Νέα (Balkan News), σε αρχισυνταξία του Κ. Κόλινσον Όουεν. Ήταν καθαρά στρατιωτική εφημερίδα, περιέχοντας τα νέα της ημέρας και μερικά ειδικά άρθρα. Ήταν καλογραμμένη, φωτεινή, γεμάτη από υγιεινό κέφι και πνεύμα και εντελώς ελεύθερη από τις τοπικές πολιτικές τάσεις — σε αντίθεση με τις γαλλικές εφημερίδες, ποτέ δεν προσπάθησε να δημιουργήσει άσχημα συναισθήματα μεταξύ των Συμμάχων".

## Παραπομπές

Κατηγορία:Πρώην εφημερίδες με τόπο έκδοσης την Ελλάδα
Χιμπακούσα

δεξιά|μικρογραφία|Μια χιμπακούσα της Χιροσίμα. Τα ίχνη στο σώμα της είναι από το κιμονό που φορούσε κατά την ώρα της επίθεσης.
Η λέξη ***χιμπακούσα*** (ιαπωνικά: 被爆者, γράφεται και ως 被曝者 - η λέξη σημαίνει άτομο που έχει επηρεαστεί από μια βόμβα ή άτομο που έχει επηρεαστεί από την έκθεση [σε μια βόμβα]) είναι ιαπωνική λέξη που γενικά περιγράφει τα άτομα που επηρεάστηκαν από τη ρίψη ατομικών βομβών στην Χιροσίμα και το Ναγκασάκι το 1945.

## Περιγραφή
Η λέξη χιμπακούσα είναι ιαπωνική, γραμμένη αρχικά σε κάντζι. Ο όρος χιμπακούσα - ιαπ.  (*χι-*  «επηρεασμένος» + *μπακού-*  «βόμβα» + *σα-*  «άτομο») χρησιμοποιήθηκε και παλαιότερα στα ιαπωνικά για να περιγράψει κάθε θύμα βόμβας. Η χρήση της αυξήθηκε καθώς χρησιμοποιείται ως ορισμός για τα θύματα της ρίψης ατομικών βομβών στην Ιαπωνία από τον αμερικανικό στρατό στις 6 και 9 Αυγούστου 1945.

Τα αντιπυρηνικά κινήματα και σύνδεσμοι, μεταξύ άλλων αυτά των χιμπακούσα, εξάπλωσαν τον όρο για να συμπεριλάβουν κάθε άμεσο θύμα πυρηνικής καταστροφής, συμπεριλαμβανομένων αυτών της πυρηνικής καταστροφής στη Φουκουσίμα. Έτσι προτιμούν τον όρο  (αλλάζουν τον χαρακτήρα  μπακού με τον χαρακτήρα  που μεταγράφεται επίσης ως μπακού και σημαίνει «έκθεση») ή «άτομο που επηρεάστηκε από την έκθεση», εννοώντας τα «άτομα που επηρεάστηκαν από πυρηνική έκθεση». Ο ορισμός τείνει να υιοθετηθεί από το 2011.

Ο δικαστικός όρος του χιμπακούσα αποδίδεται σε συγκεκριμένα άτομα, κυρίως από την ιαπωνική κυβέρνηση.
## Παραπομπές


Κατηγορία:Ιαπωνία
Πρόεδρος του Μπανγκλαντές

Ο **Πρόεδρος του Μπαγκλαντές** (βεγγαλικά: বাংলাদেশের রাষ্ট্রপতি - *Μπανλαντεσέρ ραστρόποτι*) είναι ο αρχηγός του κράτους του Μπαγκλαντές . Σημερινός πρόεδρος (2023) είναι ο Μοχάμεντ Σαχαμπουντίν. 

Ο ρόλος του προέδρου έχει αλλάξει τρεις φορές από την ανεξαρτησία της χώρας το 1971. Το 1991, με την αποκατάσταση της δημοκρατίας στη χώρα, το Μπαγκλαντές υιοθέτησε μια κοινοβουλευτική δημοκρατία. Ο Πρόεδρος είναι πλέον σε μεγάλο βαθμό διακοσμητικός και εκλέγεται από το κοινοβούλιο. 

Το 1996, το Κοινοβούλιο ενέκρινε νέους νόμους που ενίσχυσαν την εκτελεστική εξουσία του προέδρου. Ο Πρόεδρος διαμένει στο Μπανγκαμπαμπάν, το οποίο είναι το γραφείο και η κατοικία του. Ο Πρόεδρος εκλέγεται από τους 300 βουλευτές με ανοικτή ψηφοφορία και ως εκ τούτου γενικά εκπροσωπεί το κόμμα που κατέχει τη πλειοψηφία στο κοινοβούλιο (σήμερα κυβερνών κόμμα είναι ο σύνδεσμος Αουάμι). Συνεχίζει να ασκεί τα καθήκοντά του μετά τη λήξη της πενταετούς θητείας του έως ότου εκλεγεί ένας διάδοχος στην προεδρία. 

## Εξουσίες και καθήκοντα
Επί του παρόντος, οι εξουσίες του προέδρου είναι σε μεγάλο βαθμό τελετουργικές. Το Σύνταγμα επιτρέπει στον Πρόεδρο να ενεργεί μόνο κατόπιν συμβουλής του πρωθυπουργού και του γραφείου του . 

### Εξουσίες διορισμού
Ο Πρόεδρος μπορεί να διορίσει τα ακόλουθα: 

* Σύμφωνα με το άρθρο 56 παράγραφος 2, διορίζει τον πρωθυπουργό και το υπουργικό συμβούλιο, με τον περιορισμό ότι ο πρωθυπουργός πρέπει να είναι βουλευτής που έχει την εμπιστοσύνη της πλειοψηφίας του Σώματος. Ο Πρόεδρος μπορεί επίσης να απορρίψει ένα μέλος του Υπουργικού Συμβουλίου κατόπιν αιτήματος του Πρωθυπουργού.
* Σύμφωνα με το άρθρο 95, διορίζει τον ανώτατο δικαστή και άλλους δικαστές του ανωτάτου Δικαστηρίου.
* Σύμφωνα με το άρθρο 118, διορίζει την εκλογική επιτροπή του Μπαγκλαντές , συμπεριλαμβανομένου του αρχηγού της.

### Προεδρική χάρη
Ο Πρόεδρος έχει το δικαίωμα να απονείμει χάρη σύμφωνα με το άρθρο 49 του Συντάγματος το οποίο του επιτρέπει να δώσει χάρη σε οποιονδήποτε, παρακάμπτοντας οποιαδήποτε δικαστική απόφαση στο Μπαγκλαντές.

### Νομοθετικές εξουσίες
Με το άρθρο 80, ο Πρόεδρος μπορεί να αρνηθεί να συμφωνήσει σε οποιοδήποτε νομοσχέδιο που ψηφίστηκε από το κοινοβούλιο και να το αποστείλει προς επανεξέταση. Ένα νομοσχέδιο τίθεται σε ισχύ μόνο αφού ο Πρόεδρος συμφωνεί με αυτό. Αν το νομοσχέδιο εγκριθεί εκ νέου από το κοινοβούλιο και ο πρόεδρος αποτύχει ή αρνηθεί για δεύτερη φορά να συναινέσει σε ένα νομοσχέδιο, μετά από μια ορισμένη περίοδο ημερών, το νομοσχέδιο θα μετατραπεί αυτομάτως σε νόμο και θα θεωρηθεί ότι έχει εγκριθεί από τον πρόεδρο. 

### Καγκελάριος στα Πανεπιστήμια
Ο Καγκελάριος είναι τιμητική θέση στα πανεπιστήμια του Μπαγκλαντές. Είναι η θέση που κατέχει ο σημερινός πρόεδρος του Μπαγκλαντές στο πλαίσιο του νόμου περί ιδιωτικών πανεπιστημίων του 1992.  Η θέση στα δημόσια πανεπιστήμια δεν έχει καθοριστεί για τον πρόεδρο βάσει πράξεων ή νόμων (επειδή η δημιουργία ενός κρατικού πανεπιστημίου στο Μπαγκλαντές χρειάζεται νομοθετική πράξη για να εγκριθεί).

## Κατάλογος

## Παραπομπές


Κατηγορία:Πολιτική του Μπανγκλαντές
Τζάνες Μεσσηνίας

Ο **Τζάνες** είναι χωριό στη Μεσσηνία, το οποίο διοικητικά υπάγεται στη δημοτική ενότητα Πεταλιδίου του Δήμου Μεσσήνης. 

Στην απογραφή του 2021 είχε πληθυσμό 55 κατοίκων ενώ σε αυτήν του 2001 είχε 142.

## Παραπομπές


Κατηγορία:Χωριά της περιφερειακής ενότητας Μεσσηνίας
Κατηγορία:Επαρχία Πυλίας
Κατηγορία:Δήμος Μεσσήνης
Αχλαδοχώρι Μεσσηνίας

Το **Αχλαδοχώρι** είναι χωριό του Δήμου Μεσσήνης, ανήκει στην Περιφερειακή Ενότητα Μεσσηνίας και έχει 135 κατοίκους, σύμφωνα με την Απογραφή του 2011. Στο Αχλαδοχώρι μπορείτε να επισκευτείτε τον Ι.Ν. του Αγίου Γεωργίου στην κεντρική πλατεία του χωριού καθώς επίσης και το εκκλησάκι της Αγίας Παρασκευής που απέχει 500 μέτρα από την πλατεία.

## Τοποθεσία
Το Αχλαδοχώρι ανήκει στην Κοινότητα Αχλαδοχωρίου και υπάγεται στη Δημοτική Ενότητα Πεταλιδίου. Βρίσκεται σε υψόμετρο 269 μέτρων και μέχρι το 1927 ονομαζόταν **Χαϊκάλι**. Απέχει 3,5 χιλιόμετρα από το Καλαμάκι και την παραλία και 9 χιλιόμετρα από το Πεταλίδι.

## Διοικητικές μεταβολές

* 21-04-1835, ο οικισμός Χαϊκάλι προσαρτάται στο Δήμο Κορώνης, με έδρα το Πεταλίδι.
* 07-06-1890, ο οικισμός Χαϊκάλι αποσπάται από το Δήμο Κορώνης και προσαρτάται στο Δήμο Αιπείας, με έδρα τη Λογγά.
* 31-08-1912, ο οικισμός Χαϊκάλι αποσπάται από το Δήμο Κορώνης και ορίζεται έδρα της Κοινότητας Χαϊκαλίου.
* 22-12-1927, ο οικισμός Χαϊκάλι μετονομάζεται σε  Αχλαδοχώρι.
* 04-12-1997, ο οικισμός Αχλαδοχώρι αποσπάται από την Κοινότητα Αχλαδοχωρίου και προσαρτάται στο Δήμο Πεταλιδίου.
* 07-06-2010, ο οικισμός Αχλαδοχώρι αποσπάται από το Δήμο Πεταλιδίου και προσαρτάται στο Δήμο Μεσσήνης.

## Τοπική κοινότητα
Η τοπική κοινότητα Αχλαδοχωρίου είναι χαρακτηρισμένη ως αγροτικός πεδινός οικισμός, με έκταση 11,739 χμ² (2011). Περιλαμβάνει και τους οικισμούς Καλαμάκι και Χελωναριά.
### Πληθυσμός

(σε παρένθεση ο πληθυσμός της τοπικής κοινότητας)

## Εξωτερικοί σύνδεσμοι

* Δήμος Μεσσήνης - Δ.Ε. Πεταλιδίου - Αχλαδοχώρι 

## Παραπομπές


## Πηγές
*Εγκυκλοπαίδεια Πάπυρος Λαρούς Μπριτάννικα, 1996, 2006 (ΠΛΜ)
*Εγκυκλοπαίδεια Πάπυρος Λαρούς, 1963 (ΠΛ)

Κατηγορία:Χωριά της περιφερειακής ενότητας Μεσσηνίας
Κατηγορία:Επαρχία Πυλίας
Κατηγορία:Δήμος Μεσσήνης
Καλαμάκι Μεσσηνίας

Το **Καλαμάκι** είναι χωριό του Δήμου Μεσσήνης, ανήκει στην Περιφερειακή Ενότητα Μεσσηνίας και έχει 170 κατοίκους, σύμφωνα με την Απογραφή του 2011.

## Πληροφορίες
Το Καλαμάκι ανήκει στην Κοινότητα Αχλαδοχωρίου και υπάγεται στη Δημοτική Ενότητα Πεταλιδίου, του Δήμου Μεσσήνης. Βρίσκεται σε υψόμετρο 33 μέτρων και μέχρι το 1956 ονομαζόταν **Τουρκόβρυση**. Απέχει 32 χιλιόμετρα από την Καλαμάτα, 5 χιλιόμετρα από το Πεταλίδι και είναι πολύ κοντά στην θάλασσα.

## Διοικητικές μεταβολές

* 16-10-1940, αναγνώριση του οικισμού Τουρκόβρυση και προσάρτησή του στην Κοινότητα Αχλαδοχωρίου.
* 21-05-1956, ο οικισμός Τουρκόβρυση μετονομάζεται σε Καλαμάκι.
* 04-12-1997, ο οικισμός Καλαμάκι αποσπάται από την Κοινότητα Αχλαδοχωρίου και προσαρτάται στο Δήμο Πεταλιδίου.
* 07-06-2010, ο οικισμός Καλαμάκι αποσπάται από το Δήμο Πεταλιδίου και προσαρτάται στο Δήμο Μεσσήνης.

## Εξωτερικοί σύνδεσμοι

* Δήμος Μεσσήνης - Δ.Ε. Πεταλιδίου - Καλαμάκι 

## Παραπομπές

Κατηγορία:Χωριά της περιφερειακής ενότητας Μεσσηνίας
Κατηγορία:Επαρχία Πυλίας
Κατηγορία:Δήμος Μεσσήνης
Μίχαελ Έχτερ

[thumb|275px|«Η [Μάχη του Λέχφελντ» (λεπτομέρεια)]]
Ο **Μίχαελ Έχτερ** (γερμ.:*Michael Echter*, 5 Μαρτίου 1812 – 4 Φεβρουαρίου 1879) ήταν Γερμανο-Βαυαρός ζωγράφος, γνωστός κυρίως για τα έργα του με ιστορικά θέματα.

## Βιογραφία και έργο
Ο Έχτερ γεννήθηκε στο Μόναχο και σπούδασε στην Ακαδημία Καλών Τεχνών του Μονάχου, όπου είχε δασκάλους τους Χάινριχ Μαρία φον Χες, Κλέμενς φον Τσίμερμαν και Γιούλιους Σνορ. Αργότερα βοήθησε τον Σνορ στη διακόσμηση των Ανακτόρων (Residenz) του Μονάχου. Το 1847 συνόδευσε τον Βίλχελμ φον Κάουλμπαχ στο Βερολίνο για να τον βοηθήσει στη διακόσμηση του Νέου Μουσείου. Ο Κάουλμπαχ άσκησε αποφασιστική επίδραση στο ύφος του Έχτερ.

Ο Έχτερ εκλέθηκε μέλος της Ακαδημίας Καλών Τεχνών του Μονάχου το 1862 και Καθηγητής της Σχολής Τεχνών και Βιομηχανίας το 1868. Μεταξύ των πολυάριθμων τιμητικών του διακρίσεων συγκαταλέγονται τα παράσημα του Τάγματος του Αγίου Μιχαήλ (Γαλλία) και του Τάγματος του Λεοπόλδου (Βέλγιο).

Αξιοσημείωτα έργα του Έχτερ είναι, μεταξύ άλλων, τα εξής:

* «Ο Άγιος Γεώργιος», «Ο Πέτρος ελευθερούμενος εκ της φυλακής», «Η πορεία προς Εμμαούς», «Η Συνθήκη της Πάβιας» (στο Μαξιμιλιανέουμ), «Οι γάμοι του Μπαρμπαρόσα», «Η ταφή του Βάλτερ φον ντερ Φόγκελβάιντε» (στο Βαυαρικό Εθνικό Μουσείο), «Τα τέσσερα στοιχεία», «Ο Κεντρικός Σιδηροδρομικός Σταθμός στο Μόναχο», τριάντα σκηνές από τις όπερες του Βάγκνερ (Βασιλικό Ανάκτορο Μονάχου, παραγγελία του Λουδοβίκου Β´ της Βαυαρίας), «Φαντασία και ποίηση», «Αυγή», και οι «Δώδεκα Μήνες» προσωποποιημένοι από παιδικές μορφές.

## Παραπομπές


## Πηγές
* «Echter, Michael», λήμμα του Hyacinth Holland στο *[[Allgemeine Deutsche Biographie]]*, Duncker & Humblot, Λειψία, τόμος **48** (1904), σσ. 250-254
* Το αντίστοιχο λήμμα στη *Νέα Ελληνική Εγκυκλοπαίδεια* «Χάρη Πάτση», τόμος 13 (1972)

## Εξωτερικοί σύνδεσμοι
* Ο Michael Echter στη Union List of Artist Names

Κατηγορία:Γερμανοί ζωγράφοι
Επαρχία της Νότιας Σαρδηνίας

Η **Επαρχία της Νότιας Σαρδηνίας** είναι μιά νέα Επαρχία της Ιταλίας που συστήθηκε με κυβερνητικό διάταγμα (4 Φεβρουαρίου 2016). Περιέχει την παλιότερη Επαρχία Καρμπόνια-Ιγκλέσιας, την παλιότερη Επαρχία του Μέντιο Καμπιντάνο που είχε αποσπαστεί από την Επαρχία του Κάλιαρι και άλλους δύο Δήμους. Η πρωτεύουσα της Επαρχίας θα καθοριστεί από το πρώτο Επαρχιακό Συμβούλιο που θα συντάξει το καταστατικό.

## Παραπομπές
 		


## Εξωτερικοί σύνδεσμοι
*
*Η Νέα Επαρχία της Νότιας Σαρδηνίας

Νοτια Σαρδηνια
Ντομουσνόβας

Ο **Ντομουσνόβας** είναι Δήμος που ενσωματώθηκε στην Επαρχία της Νότιας Σαρδηνίας στην νοτιοδυτική Σαρδηνία (2016) από την Επαρχία του Καρμπόνια-Ιγκλέσιας. Ο πληθυσμός της πόλης είναι 6.489 κάτοικοι και η πυκνότητα του πληθυσμού 81 κάτοικοι ανά τετραγωνικό χιλιόμετρο (31 Μαΐου 2007). Βρίσκεται περίπου 40 χιλιόμετρα βορειοδυτικά από την πρωτεύουσα της Σαρδηνίας Κάλιαρι και 20 χιλιόμετρα βορειοανατολικά από την πρωτεύουσα της επαρχίας Καρμπόνια. Η περιοχή κατοικήθηκε από τα προϊστορικά χρόνια όπως φαίνεται από τα Νεολιθικά τείχη που κατεδαφίστηκαν τον 19ο αιώνα και τα προϊστορικά Νουράγκι. Στην Ρωμαϊκή αυτοκρατορία ήταν ένα χωριό στον δρόμο ανάμεσα στην Κάλαρης και τους Σολκούς, εξυπηρετούσε το εμπόριο μετάλλων που εξαγόταν από τα γειτονικά μεταλλεία. Τον Μεσαίωνα ανήκε στην Δικαιοδοσία του Κάλιαρι μέχρι την εποχή που κατακτήθηκε από την Πίζα (1257), αργότερα πέρασε στο Στέμμα της Αραγωνίας (1324). 

## Παραπομπές
 		


## Εξωτερικοί σύνδεσμοι

*Δήμος του Ντομουσνόβας

Κατηγορία:Πόλεις της Σαρδηνίας
Κατηγορία:Δήμοι της Επαρχίας της Νότιας Σαρδηνίας
Τζουμάρ (χορός)

Ο **τζουμάρ ή τζοομάρ** (Παντζάμπι: ਝੁੰਮਰ), ο οποίος αποκαλείται επίσης και **γκουμπάρ** στην περιοχή Σανταλμπάρ, είναι μια ζωηρή μορφή μουσικής και χορού που προέρχεται από το Μουλτάν και το Μπαλοτσιστάν, αλλά άνθισε και σε περιοχές του Σανταλμπάρ της περιοχής του Παντζάμπ στο Πακιστάν. Έχει αργή και ρυθμική μορφή.

Η λέξη *τζουμάρ* προέρχεται από το *τζουμ/τζοομ*, το οποίο σημαίνει κουνιέμαι, ταλαντεύομαι. Τα τραγούδια επικαλούνται μια ποιότητα που θυμίζει ταλάντευση. Αν και το περιεχόμενο αυτών των τραγουδιών ποικίλει, είναι συνήθως τραγούδια αγάπης και συναισθημάτων. Ο τζουμάρ είναι ένας χορός έκστασης, χορεύεται συνήθως κατά τη διάρκεια γαμήλιων τελετών και αποτελεί μια ζωντανή επίδειξη της ευτυχίας. Ο χορός χορεύεται κυρίως από τους Μπαλόχι και ανθρώπους από το νότιο και κεντρικό Παντζάμπ. Η έμφαση του τζουμάρ είναι η αναδημιουργία των βηματισμών ζώων και πουλιών. Η κίνηση των ζώων, το όργωμα των χωραφιών, η σπορά και η συγκομιδή επιδεικνύονται στην αρχική τους εξέλιξη. Επίσης, ο χορός χορεύεται σε κύκλο στους τόνους συναισθηματικών τραγουδιών.

## Χορευτικό στυλ
Ο τζουμάρ χορεύεται αποκλειστικά από άντρες και είναι κοινό χαρακτηριστικό του το να βλέπεις να τον χορεύουν τρεις γενιές - πατέρας, γιος κι εγγονός - μαζί σε γάμους. Ο χορός δεν περιέχει ακροβατικά, ενώ η κάθε περιοχή του Νότιου Παντζάμπ έχει τις δικές της παραλλαγές. Μόνο η κίνηση των χεριών θεωρείται η βασική δύναμη του χορού. Τα πόδια μετακινούνται ρυθμικά μπροστά και πίσω και οι στροφές γίνονται προς τα δεξιά. Μερικές φορές οι χορευτές τοποθετούν το αριστερό τους χέρι κάτω από τα πλευρά στα αριστερά και χειρονομούν με το δεξί τους χέρι.

Αυτός ο χορός δεν εξουθενώνει τους χορευτές και κανονικά χορεύεται στο φως του φεγγαριού στα χωριά, μακριά από κατοικίες. Κατά τη διάρκειά του, οι χορευτές αφήνουν έναν ήχο, *Ντι Ντι*, συγχρονισμένο με τον ρυθμό του χορού, κάτι το οποίο προσθέτει στην χάρη του. Στις ανατολικές περιοχές του Παντζάμπ, ο τζουμάρ έχει επίσης ενσωματωθεί στον χορό Μπάνγκρα.

## Τύποι
Υπάρχουν διάφοροι τύποι τζουμάρ, κάθε ένας από τους οποίους έχει διαφορετική διάθεση και ως εκ τούτου συνοδεύει διαφορετικές περιστάσεις αναλόγως με την κυρίαρχη διάθεσή του. Αυτοί οι τύποι είναι:
***Σατλούτζ Τζουμάρ** (Satluj Jhoomar)
***Μπις Τζουμάρ** (Beas Jhoomar)
***Τσενάμπ Τζουμαρ** (Chenab Jhoomar)
***Μουλτανί Τζουμάρ** (Multani Jhoomar)
***Τζουμάρ Τααρί** (Jhoomar Taari)

## Χορευτές
Μετά την ανεξαρτησία του Πακιστάν το 1947, αρκετοί χορευτές απομακρύνθηκαν και ο χορός άρχισε να εξαφανίζεται. Ωστόσο, ο Ποκχάρ Σινγκ (1916-2002) έμαθε τον χορό από τον θείο του και τον παρουσίαζε. Πριν τον θάνατό του, δίδαξε τον χορό σε μαθητές στο κολέγιο D.A.V. της Τζαλαλαμπάντ, στο Ανατολικό Παντζάμπ.

## Πηγές
*

## Εξωτερικοί σύνδεσμοι
*Χορευτές παρουσιάζουν τον χορό τζουμάρ - ΒΙΝΤΕΟ

Κατηγορία:Παραδοσιακοί χοροί
Πανεπαρχιακό Πρωτάθλημα Καλαθοσφαίρισης Ανδρών 1965

Το **Πανεπαρχιακό Πρωτάθλημα Καλαθοσφαίρισης Ανδρών 1965** ή "*Ειδικό Πρωτάθλημα*" ήταν το τρίτο στα χρονικά τουρνουά αυτής της συγκεκριμένης κατηγορίας που έλαβε χώρα στην Ελλάδα. Διεξήχθη με τη συμμετοχή 6 ομάδων, των Αετού και Ανατόλια Θεσσαλονίκης, Ε.Α. Πατρών, Παναχαϊκής, Πανιωνίου και Χ.Α.Ν. Νικαίας. Οι αντίπαλοι έδωσαν συνολικά 5 μονούς αγώνες, έναν κάθε ημέρα και οι δυο τελικοί νικητές (1ος και 2ος) της κατάταξης κέρδισαν την άνοδο στην Α΄ Εθνική κατηγορία για την περίοδο 1965-66. Η Χ.Α.Ν. Νικαίας ήταν η πρωταθλήτρια του τουρνουά, με 5 νίκες σε ισάριθμους αγώνες και 10 βαθμούς, σύμφωνα με το τότε ισχύον βαθμολογικό σύστημα (νίκη: 2 βαθμοί, ήττα: 1 βαθμός, μηδενισμός: 0 βαθμοί). Το Κολλέγιο Ανατόλια, με 4 νίκες και μία ήττα, τερμάτισε στη δεύτερη θέση και κατέκτησε επίσης, την άνοδο.

## Βαθμολογία

## Η τελευταία αγωνιστική
την 5η και τελευταία αγωνιστική του τουρνουά, η Χ.Α.Ν. Νικαίας επικράτησε του Αετού Θεσσαλονίκης με 60-59 και ο Πανιώνιος της Ε.Α. Πατρών με 72-57.

## Πηγές
* Ηλεκτρονικό αρχείο εφημερίδας "Έθνος"

## Παραπομπές


Κατηγορία:Καλαθοσφαίριση στην Ελλάδα
Κατηγορία:Καλαθοσφαίριση το 1965
Γιώργος Προκοπίου (εφοπλιστής)

Ο **Γιώργος Προκοπίου** είναι Έλληνας εφοπλιστής. Είναι ιδρυτής των εταιρειών Dynacom Tankers, Sea Traders και Dynagas.

## Πρώτα χρόνια
Ο Γιώργος Προκοπίου γεννήθηκε στις 8 Ιουνίου 1946, στην Αθήνα. Και οι δύο γονείς του ήταν πρόσφυγες· ο πατέρας του από τη Σμύρνη και η μητέρα του από την Οδησσό.

## Σταδιοδρομία
Ο Προκοπίου αγόρασε το πρώτο του πλοίο το 1971, ένα δεξαμενόπλοιο με τίτλο Πενσυλβάνια. Ίδρυσε τις εταιρείες Dynacom Tankers, Sea Traders και Dynagas. Τον Ιούνιο του 2014, η Dynacom Tankers είχε 54 πλοία, η Sea Traders είχε 29 πλοία και η Dynagas είχε 10 πλοία μεταφοράς υγροποιημένου φυσικού αερίου, συμπεριλαμβανομένων τεσσάρων νέων κτιρίων.

Τον Μάρτιο του 2015 η περιουσία του έφτανε τα 2 δισεκατομμύρια δολάρια και οι εταιρείες του κατείχαν 89 πλοία σύμφωνα με το Bloomberg.

Το 2016, το ναυτιλιακό περιοδικό Lloyd's List, τον κατέταξε 12ο στο κατάλογο των 100 ατόμων με τη μεγαλύτερη επιρροή παγκοσμίως στη ναυτιλιακή βιομηχανία. Ο Προκοπίου συμπεριλήφθη στον κατάλογο το 2012, 2013, 2014, 2015, 2016, 2017, 2018, 2019, 2020, 2021, 2022 και 2023. Έχει διατελέσει μέλος του διοικητικού συμβουλίου της Ένωσης Ελλήνων Εφοπλιστών.

Το 2021 περιήλθαν στην ιδιοκτησία του τα Ναυπηγεία Σκαραμαγκά.

## Προσωπική ζωή
Είναι παντρεμένος με την Αλεξάνδρα Μαμαλίγκα, κι έχουν τέσσερις κόρες (Ελίζα, Ιωάννα, Μαρίνα, και Μαρία-Ελένη).

## Παραπομπές


Κατηγορία:Έλληνες εφοπλιστές
Κατηγορία:Έλληνες δισεκατομμυριούχοι
Μπαμπουίν

Ο **Μπαμπουίν** είναι ποταμός ο οποίος βρίσκεται στην δυτική Κεντροαφρικανική Δημοκρατία, κοντά στα σύνορα με το Τσαντ και τη Γκαμπόν. Βρίσκεται 400 χιλιόμετρα βόρεια του Μπανγκί.

## Παραπομπές


Κατηγορία:Ποταμοί της Κεντροαφρικανικής Δημοκρατίας
Γκουρμούχι

Το **Γκουρμούχι** ή **Γκουρμουχί** (γλώσσα Παντζάμπι: ਗੁਰਮੁਖੀ) είναι αμπουγκίντα, το οποίο αναπτύχθηκε από τα αλφάβητα Λαντά, τυποποιήθηκε και χρησιμοποιήθηκε από τον δεύτερο γκουρού των Σιχ, Γκουρού Ανγκάντ (1504–1552). Θεωρείται ευρέως ως το αλφάβητο των Σιχ, και χρησιμοποιείται στο ινδικό κρατίδιο Παντζάμπ ως το επίσημο αλφάβητο της γλώσσας Παντζάμπι, ενώ στο Πακιστάν γράφεται με παραλλαγή του περσοαραβικού αλφαβήτου.

Το κύριο ανάγνωσμα του σιχισμού, το Γκουρού Γκρανθ Σαχίμπ, είναι γραμμένο στο Γκουρμούχι, σε διάφορες διαλέκτους που συχνά ενώνονται υπό τον γενικό όρο Σαντ Μπάσα, ή αγία γλώσσα.

Το σύγχρονο Γκουρμούχι έχει 35 γράμματα, και έτσι είναι επίσης γνωστό ως πεντί, ή "τα τριάντα πέντε". Έχει έξι πρόσθετα σύμφωνα, εννέα διακριτικά φωνηέντων, τρία άλλα διακριτικά και τρεις υποαλφαβητικούς χαρακτήρες.

## Παραπομπές


Κατηγορία:Ινδικά αλφάβητα
Επίγονος ο Περγαμηνός

Ο **Επίγονος** (**Ἐπίγονος Χαρίου Πεγαμηνός**) της Περγάμου ήταν ο επικεφαλής των γλυπτών της αυλής της δυναστείας των Ατταλιδών στην Πέργαμο στα τέλη του τρίτου αιώνα π.Χ.

## Βιογραφία
[thumb|''[Ο Θνήσκων Γαλάτης*, αντίγραφο ενός έργου που αποδίδεται στον Επίγονο, [[Παλάτσο Αλτέμπς]].]]
[[Πλίνιος ο Πρεσβύτερος|Ο Πλίνιος ο Πρεσβύτερος]], ο οποίος προσφέρει τον μοναδικό σωζόμενο κατάλογο των γλυπτών αυτής της σημαντικής [[Περγαμηνή Σχολή|σχολής της Περγάμου]],  του αποδίδει έργα μεταξύ των γλυπτών στο μνημείο της νίκης που έστησε [[Άτταλος Α΄ της Περγάμου|ο Άτταλος Α']] στο ιερό της Αθηνάς στην Πέργαμο για να τιμήσει τη νίκη του επί της κατοίκων της [[Γαλατία (Μικρά Ασία)|Γαλατίας της Μικράς Ασίας]] (223 π.Χ.). Μεταξύ των έργων άλλων γλυπτών της Περγάμου, ο Πλίνιος αποδίδει στον Επίγονο έναν αριστοτεχνικό σαλπιγκτή και «το βρέφος που χαϊδεύει λυπημένο τη δολοφονημένη μητέρα του» και την ανδρική φιγούρα στην ομάδα του έργου, που ήταν μέρος της αφιέρωσης του Αττάλου Α΄ στην Πέργαμο. Αυτό ήταν πιθανότατα το πρωτότυπο του μαρμάρινου αντιγράφου που είναι γνωστό στη σύγχρονη εποχή ως *Ο θνήσκων Γαλάτης* (με ένα κυρτό κέλτικο κέρας στο πλάι του), στα [[Μουσεία Καπιτωλίου]], στη Ρώμη.  Το *βρέφος που χαϊδεύει λυπημένο τη δολοφονημένη μητέρα του* «συνδέεται με το έργο «*Νεκρή Αμαζόνα»* στη Νάπολη, αντίγραφο μιας ομάδας που κάποτε ήταν μέρος της μεταγενέστερης, δεύτερης αφιέρωσης του Αττάλου για τη νίκη του επί των Γαλατών, στην Αθήνα. Από σχέδια αυτής της σύνθεσης που έγιναν στην Αναγέννηση, μαθαίνουμε ότι το παιδί αφαιρέθηκε από το μνημείο της Νάπολης κατά τον δέκατο έκτο αιώνα»  Ένα άλλο γλυπτό από το ίδιο μνημείο υπάρχει σε μαρμάρινο αντίγραφο του *Γαλάτη που σκοτώνει τη γυναίκα του και αυτοκτονεί*, που ήταν παλαιότερα στη [[Βίλα Λουντοβίζι|συλλογή της Βίλας Λουντοβίζι]] . Οκτώ υπογεγραμμένες βάσεις  από την ακρόπολη της Περγάμου έχουν χάσει τα γλυπτά τους από πολύτιμο μπρούντζο, τα οποία αναμφίβολα κόπηκαν με κόπο για χάρη του μετάλλου και ξαναχτίστηκαν κατά τους χριστιανικούς χρόνους.

== Σημειώσεις ==


== Περαιτέρω ανάγνωση ==
* Andrew Stewart, *One Hundred Greek Sculptors: Their Careers and Extant Works (Εκατό Έλληνες Γλύπτες: Η Καριέρα και τα Σωζόμενα Έργα τους)'' T.150, T.151 ( Διαδικτυακός τόπος Perseus)

Κατηγορία:Αρχαίοι Περγαμηνοί
Κατηγορία:Αρχαίοι Έλληνες γλύπτες
Μαρία Πρεβολαράκη

Η **Μαρία Πρεβολαράκη** (Αθήνα, 21 Δεκεμβρίου 1991) είναι Ελληνίδα παλαίστρια της ελευθέρας πάλης και παγκόσμια κυπελλούχος γυναικών, ενώ έχει υπάρξει και παγκόσμια πρωταθλήτρια στην πάλη στην άμμο.  

## Συμμετοχές στους Ολυμπιακούς Αγώνες
Η πρώτη της ολυμπιακή συμμετοχή ήταν στους Θερινούς Ολυμπιακούς Αγώνες του 2012, όπου αγωνίστηκε στα 55 κιλά και αποκλείστηκε από την παγκόσμια πρωταθλήτρια Γιούλιγια Ράτκεβιτς, καταλαμβάνοντας την 15η θέση. Στους Ολυμπιακούς του 2016 στο Ρίο ντε Τζανέιρο, αγωνίστηκε στα 53 κιλά και κατέλαβε τη 10η θέση. Στους Ολυμπιακούς Αγώνες του Τόκιο, και πάλι στα 53 κιλά, κατέλαβε την 11η θέση.

## Μετάλλια σε διεθνείς διοργανώσεις
Σε παγκόσμια πρωταθλήματα έχει κατακτήσει χάλκινα μετάλλια το 2012 στον Καναδά, το 2017 στο Παρίσι, και το 2022 στο Βελιγράδι.

Τον Δεκέμβριο του 2020 η Πρεβολαράκη κατέκτησε στη Σερβία το χρυσό μετάλλιο στο Παγκόσμιο κύπελλο πάλης γυναικών, επικρατώντας με 5-1 της Πολωνίδας Ζάσινα στον τελικό των 53 κιλών. Έτσι, κέρδισε την πρώτη θέση στον κόσμο.

Επίσης, το 2014, στο Παγκόσμιο Πρωτάθλημα Πάλης στην Άμμο που διεξήχθη στην Παραλία Κατερίνης, στέφθηκε παγκόσμια πρωταθλήτρια στην κατηγορία των 60 κιλών.

Σε ευρωπαϊκά πρωταθλήματα γυναικών έχει κατακτήσει ασημένια μετάλλια το 2013 στη Γεωργία, το 2014 στη Φινλανδία, το 2021 στην Πολωνία, και το 2022 στην Ουγγαρία. Επίσης χάλκινα μετάλλια έχει κερδίσει στο Ευρωπαϊκό πρωτάθλημα Γυναικών το 2017 στη Σερβία, το 2018 στη Ρωσία, το 2023 στην Κροατία, και το 2024 στη Ρουμανία.

Έχει κερδίσει τρία χρυσά στους Μεσογειακούς Αγώνες, το 2013 στην κατηγορία των 55 κιλών, και το 2018 και 2022 στην κατηγορία των 53 κιλών.

## Παραπομπές


Κατηγορία:Αθλητές στους Μεσογειακούς Αγώνες 2013
Κατηγορία:Ελληνίδες αθλήτριες της ελευθέρας πάλης
Κατηγορία:Έλληνες Μεσογειονίκες
Δανάη Σκιάδη

Η **Δανάη Σκιάδη** (Αθήνα, 1983) είναι Ελληνίδα ηθοποιός του κινηματογράφου, του θεάτρου και της τηλεόρασης, θεατρολόγος και εκφωνήτρια.

Γεννήθηκε στην Αθήνα. Είναι απόφοιτη του Τμήματος Θεατρικών Σπουδών της Φιλοσοφικής Σχολής του Πανεπιστημίου Αθηνών καθώς και της Ανώτερης Σχολής Δραματικής Τέχνης του  Γιώργου Κιμούλη «Σύγχρονο Θέατρο Αθήνας». Είναι τρίγλωσση σε Ελληνικά, Αγγλικά και Γαλλικά. Έχει διδάξει Θεατρική Αγωγή στο Κολλέγιο Αθηνών.

## Προσωπική ζωή
Από το 2018 είναι παντρεμένη με τον ηθοποιό Νικόλα Παπαγιάννη και έχουν αποκτήσει έναν γιο, που γεννήθηκε το 2020.

## Φιλμογραφία

         

Official Website : https://www.danaeskiadi.com 

Κατηγορία:Ελληνίδες ηθοποιοί τηλεόρασης
Κατηγορία:Ελληνίδες ηθοποιοί θεάτρου
Κατηγορία:Ελληνίδες ηθοποιοί κινηματογράφου
Τζων Τόμλινσον

Ο **Σερ Τζων Τόμλινσον** (γενν. 1946) είναι Βρετανός βαρύτονος της όπερας. 

## Βιογραφία
Το 1964 άρχισε να σπουδάζει πολιτικός μηχανικός στο Πανεπιστήμιο του Μάντσεστερ, αλλά μια υποτροφία τον έκανε να μεταγραφεί στο Royal Manchester College of Music για να αφιερωθεί το τραγούδι. Στα τέλη της δεκαετίας του 1960 μετακόμισε στο Λονδίνο, όπου τελειοποίησε την τέχνη του στον Otakar Kraus.

## Παραπομπές


Κατηγορία:Βρετανοί τραγουδιστές όπερας
Κατηγορία:Βαρύτονοι
Γλώσσα Λ'χάουλ'εν

Η **ǂKxʼao‖ʼae** (προφέρεται [ǂxʼāōǁˀã̀ẽ̀]), **ǂKxʼauǁʼein** ή **Gobabi !Kung** (Gobabis-!Xû) είναι μια νοτιοανατολική διάλεκτος της γλώσσας !Kung , η οποία ομιλείται στη Μποτσουάνα (στους οικισμούς Γκρούτε Λάαγκτε, Ανατολικό Χαναχάι, Κάναγκας και Γκάνζι) και στη Ναμίμπια (στην πόλη Γκόμπισις και στους οικισμούς κατά μήκος του δρόμου C22 προς το Οτγινένε έως την Άισεμπ, στην περιοχή Ομάχεκε) από περίπου 7.000 άτομα. Στη Μποτσουάνα, οι περισσότεροι ομιλητές είναι δίγλωσσοι στο Νάρο ή στο Τσουάνα.

Λ'χάουλ'εν
Μάχη στο Ύψωμα 731

[right|thumb|Το [Μνημείο του Αγνώστου Στρατιώτη (Ελλάδα)|μνημείο του Αγνώστου Στρατιώτη στην Αθήνα. Η εγχάρακτη επιγραφή "731" φαίνεται στην τελευταία σειρά του κειμένου στα αριστερά.]]

Η **Μάχη στο Ύψωμα 731** ήταν μια από τις πιο κρίσιμες μάχες του Ελληνοϊταλικού Πολέμου. Οι συγκρούσεις κράτησαν 15 μέρες, δηλαδή από τις 9-24 Μαρτίου 1941  και έληξαν με επικράτηση των Ελλήνων.

Το Ύψωμα 731 βρίσκεται περί τα 20 χλμ. βόρεια της Κλεισούρας, στην Αλβανία. Ήταν ένα από τα ισχυρότερα ερείσματα που κατέλαβε ο Ελληνικός Στρατός κατά τις μάχες της περιόδου 6-11 Ιανουαρίου 1941 και κλειδί της όλης τοποθεσίας, στον κεντρικό τομέα του αλβανικού μετώπου. Η αρχή της ιταλικής επίθεσης έγινε νωρίς το πρωί της 9ης Μαρτίου 1941, με σφοδρή δράση του πυροβολικού, με όλμους και αεροπορικό βομβαρδισμό των ελληνικών θέσεων.

Στο ύψωμα 731, καθώς και στα γειτονικά υψώματα, πολέμησαν οι άνδρες του 5ου Συντάγματος της I Μεραρχίας που κατάγονταν κυρίως από την Καρδίτσα και τα Τρίκαλα, με διοικητή τονΔημήτριο Κασλά, μέχρι την νύκτα της 12/13 Μαρτίου οπότε αντικαταστάθηκε, λόγω απωλειών, από το 19ο Σύνταγμα της VI Μεραρχίας Σερρών. Τον τομέα του τάγματος Κασλά ανέλαβε το τάγμα του λοχαγού Κουτρίδη, μέχρι το τέλος του αγώνα στην περιοχή αυτή. Απέναντί τους βρισκόταν το 8ο Ιταλικό Σώμα Στρατού, με τέσσερις μεραρχίες και δυο τάγματα μελανοχιτώνων.

Μέχρι το τέλος των μαχών στο ύψωμα, οι απώλειες για τον Ελληνικό στρατό ανέρχονταν στους 125 νεκρούς, 28 εξαφανισθέντες καθώς και σε  425 τραυματίες ενώ για τον Ιταλικό στρατό στους 1.000 νεκρούς και 3.000 τραυματίες.

Κατά τις θεατρικές περιόδους 2018/19 και 2019/20, στο θέατρο Πορεία, παρουσιάστηκε μουσικοθεατρική παράσταση με τίτλο *Ύψωμα 731*, σε σκηνοθεσία Άρη Μπινιάρη, που πραγματεύεται τα συμβάντα της μάχης αυτής.

## Παραπομπές


## Εξωτερικοί σύνδεσμοι
*

## Πηγές
* ΑΡΧΕΙΟ Δ.Γ. ΚΑΣΛΑΣ, *ΣΤΟ ΕΠΟΣ ΤΟΥ 1940-41 - Ο τιτάνιος αγώνας στο Ύψωμα 731 μέσα από το ημερολόγιο του Ταξίαρχου Δημήτρη Κασλά*
* Νομαρχιακή Αυτοδιοίκηση Τρικάλων, *Οδοιπορικό στο Ύψωμα 731*
* Γεώργιος Τζουβάλας, *ΥΨΩΜΑ 731, Η μεγάλη Επική Μάχη των Ελλήνων την Άνοιξη του 194*1, Εταιρεία Μελέτης Ελληνικής Ιστορίας

Ύψωμα 731
Κατηγορία:1941 στη στρατιωτική ιστορία
Χανς Λίμπεργκ

**Ο Χανς Λίμπεργκ** (γενν. 1954) είναι ολλανδός πιανίστας, συνθέτης και κωμικός. 

Εμπνευσμένος από το πιάνο της γιαγιάς του, είχε την πρώτη του επαφή με τη μουσική σε νεαρή ηλικία. Το πιάνο και η κιθάρα ήταν τα όργανα που είχε ήδη μάθει να παίζει πολύ καλά ενώ ήταν ακόμα στο σχολείο. Αργότερα έμαθε επίσης το κλαρινέτο, το μπάντζο και την τρομπέτα.

## Παραπομπές


Κατηγορία:Ολλανδοί
Κατηγορία:Ολλανδοί μουσικοί
Κατηγορία:Κωμικοί
Ναπολέων Κάρολος Βοναπάρτης

Ο **Ναπολέων Κάρολος** (γαλλ. *Napoléon Charles*, 10 Οκτωβρίου 1802 - 5 Μαΐου 1807) από τον Οίκο του Βοναπάρτη ήταν διάδοχος, πρίγκιπας της Ολλανδίας και ανιψιός του Ναπολέοντα Α΄ της Γαλλίας.

## Βιογραφία
Ο *Ναπολέων Λουδοβίκος Κάρολος* ήταν ο πρωτότοκος γιος του Λουδοβίκου Α΄ της Ολλανδίας (αδελφού του Ναπολέοντα Α΄) και της Ορτάνς ντε Μπωαρναί, κόρης του Αλεξάντρ, Υποκόμη του Μπωαρναί, στρατηγού της Γαλλικής Επανάστασης, και της Ιωσηφίνας Τασέρ ντε Λα Παζρί (μετέπειτα συζύγου του Ναπολέοντα Α΄).

Όταν γεννήθηκε, ο διάσημος θείος του ήταν Πρώτος Ύπατος της Γαλλίας και άτεκνος. Ο Ναπολέων Κάρολος ήταν ο μεγαλύτερος ανιψιός του και εθεωρείτο δυνητικά διάδοχός του. Ωστόσο ασθένησε από κοκίτη και απεβίωσε πριν γίνει 5 ετών. Είχε δύο αδελφούς, τον Λουδοβίκο Β΄ της Ολλανδίας για 12 μέρες (βασ. 1810) και τον Ναπολέοντα Γ΄ της Γαλλίας (βασ. 1852-71).

## Πρόγονοι



	

## Τίτλος και προσφώνηση
5 Ιουλίου 1806 - 5 Μαΐου 1807: *Η Αυτού Βασιλική Υψηλότητα* ο Βασιλικός Πρίγκιπας της Ολλανδίας.

## Πηγές
* Napoleon Bonaparte: A Life, by Alan Schom

Κατηγορία:Οίκος του Βοναπάρτη
Αλτρίπ

Το **Αλτρίπ** (, , ) είναι γαλλική κοινότητα στο νομό της Μοζέλ, στη διοικητική περιοχή του Γκραντ Εστ.

## Παραπομπές


## Εξωτερικοί σύνδεσμοι
* 
*  

Κατηγορία:Κοινότητες της Μοζέλ
Καρλοφόρτε

Το **Καρλοφόρτε** είναι Δήμος που ενσωματώθηκε στην Επαρχία της Νότιας Σαρδηνίας στη νοτιοδυτική Σαρδηνία (2016) από την Επαρχία του Καρμπόνια-Ιγκλέσιας. Είναι η πρωτεύουσα στο νησάκι Σαν Πιέντρο που απέχει 7 χιλιόμετρα από τη νοτιοδυτικότερη ακτή της Σαρδηνίας, ψαροχώρι και παραθεριστικός οικισμός.

## Ιστορία

Ο θρύλος λέει ότι στις αρχές του 14ου αιώνα ιδρύθηκε στο νησί μια εκκλησία προς τιμή εκατοντάδων παιδιών που έχασαν τη ζωή τους σε ναυάγιο έξω από το νησάκι στη Σταυροφορία των παιδιών (1212) με κατεύθυνση στη Νότια Αφρική. Η εκκλησία με το όνομα Τσιέζα ντει Νοβέλλι βρίσκεται μέσα στην περίμετρο της πόλης και λειτουργεί μόνο μια φορά τον χρόνο, είναι η μόνη ένδειξη για εγκατάσταση στο νησάκι πριν ιδρυθεί ο οικισμός του 1739.

Το Καρλοφόρτε ιδρύθηκε τον 18ο αιώνα από 30 οικογένειες ψαράδων κοραλλιών με καταγωγή από το Πέγκλι στη Λιγυρία κοντά στη Γένοβα. Εγκατέλειψαν την πατρίδα τους (1541) και εγκαταστάθηκαν στο νησί Ταμπάρκα έξω από την Τυνησία για να ψαρέψουν κοράλλια, μετά από αιώνες τα κοράλλια εξαντλήθηκαν. Οι οικογένειες αποφάσισαν να επιστρέψουν στην Ιταλία, έξω από τις ακτές της νότιας Σικελίας είδαν πολλά κοράλλια και αποφάσισαν να παραμείνουν εκεί. Ο Βασιλιάς της Σαρδηνίας Κάρολος Εμμανουήλ Γ΄ της Σαρδηνίας τους έδωσε την άδεια να παραμείνουν μόνιμα στο νησί Σαν Πιέντρο και να οικοδομήσουν τον οικισμό τους. Οι νέοι κάτοικοι έδωσαν στον οικισμό τους το όνομα *"Καρλοφόρτε"* δηλαδή *"Κάρολος ο Ισχυρός"* για να τιμήσουν τον βασιλιά Κάρολο Εμμανουήλ Γ΄ που τους επέτρεψε να παραμείνουν (1739). Οι κάτοικοι είχαν ισχυρούς πολιτιστικούς δεσμούς με την ιδιαίτερη πατρίδα τους Πέγκλι, ο πληθυσμός μιλάει τα Λιγυριακά πέρα από τα Ιταλικά και τα Σαρδηνιακά, στα σχολεία τα παιδιά διδάσκονται και τις δύο γλώσσες.

## Παραπομπές
 		


## Εξωτερικοί σύνδεσμοι
*Σαρδηνία
*Οδηγός της Σαρδηνίας
*Σαν Πιέντρο

Κατηγορία:Δήμοι της Επαρχίας της Νότιας Σαρδηνίας
Ρέιμοντ Λέπαρντ

Ο **Ρέιμοντ Τζων Λέπαρντ** (*Raymond John Leppard*, 11 Αυγούστου 1927 – 22 Οκτωβρίου 2019) ήταν Βρετανός διευθυντής ορχήστρας, τσεμπαλίστας, συνθέτης και αρθρογράφος, που γεννήθηκε στο Λονδίνο και μεγάλωσε στο Μπαθ. Κατά τη δεκαετία του 1960 διεδραμάτισε πρωτεύοντα ρόλο στην αναβίωση του ενδιαφέροντος για τη μουσική μπαρόκ. Ειδικότερα, ήταν ένας από τους πρώτους σημαντικούς μαέστρους που διεύθυνε μπαρόκ όπερα, αναβιώνοντας έργα των Κλαούντιο Μοντεβέρντι και Φραντσέσκο Καβάλλι. Διεύθυνε όπερες σε μεγάλες λυρικές σκηνές και φεστιβάλ σε όλο τον κόσμο.

Ο Λέπαρντ επίσης συνέθεσε μουσική για ταινίες, όπως *[[Ο Αρχοντας των Μυγών (ταινία)|Ο Αρχοντας των Μυγών]]* και *[[Αλφρέδος ο Μέγας (ταινία)|Αλφρέδος ο Μέγας]]*.

Απέκτησε την αμερικανική υπηκοότητα το 2003 και πέθανε σε ηλικία 92 ετών στην Ινδιανάπολη, όπου ζούσε.

## Παραπομπές


## Εξωτερικοί σύνδεσμοι
* Συνέντευξη του Λέπαρντ στον Bruce Duffie, 8 Ιανουαρίου 1986
* Ο 

Κατηγορία:Άγγλοι μουσικοί
Κατηγορία:Τσεμπαλίστες
Κατηγορία:Βρετανοί διευθυντές ορχήστρας
Τσούγκσπιτσε

thumb|right|325px|Το βουνό όπως φαίνεται από το αυστριακό χωριό Έρβαλντ
Η **Τσούγκσπιτσε** (γερμ. *Zugspitze*, νότια βαυαρική διάλεκτος: *Zugspitz*) είναι βουνό και κορυφή, η υψηλότερη των Ορέων Βέτερσταϊν, αλλά και ολόκληρης της Γερμανίας, με υψόμετρο 2.962 μέτρα πάνω από το επίπεδο της θάλασσας. Βρίσκεται νοτίως της πόλεως Γκάρμις-Παρτενκίρχεν και τα σύνορα Γερμανίας-Αυστρίας περνούν από το δυτικό τμήμα της. Στα νότια του βουνού βρίσκεται το Τσούκσπιτσπλατ (*Zugspitzplatt*), ένα υψηλό καρστικό οροπέδιο με πολλά σπήλαια. Στα άνω μέρη των πλαγιών της Τσούκσπίτσε υπάρχουν τρεις παγετώνες, οι δύο από τους οποίους είναι οι μεγαλύτεροι της Γερμανίας: ο Βόρειος Σνιφέρνερ (*Schneeferner*) με εμβαδό 307 στρέμματα και ο Χέλενταλφέρνερ (*Höllentalferner*) με εμβαδό 247 στρέμματα. Ο τρίτος και μικρότερος είναι ο Νότιος Σνιφέρνερ, που καλύπτει 84 στρέμματα.

Οι πρώτοι άνθρωποι που καταγεγραμμένα έφθασαν πάνω στην κορυφή ήταν οι Γιόζεφ Νάους (1793-1871), ο βοηθός του Μάγερ και ο οδηγός βουνών Γιόχαν Γκέοργκ Τάουσλ (Tauschl) και αυτό έγινε στις 27 Αυγούστου 1820. Σήμερα υπάρχουν τρεις συνήθεις διαδρομές που φθάνουν στην κορυφή: 1) Από την κοιλάδα Χέλενταλ στα βορειοανατολικά, 2) από την κοιλάδα Ράινταλ στα νοτιοανατολικά, και 3) από τα δυτικά, από το αυστριακό έδαφος. Μία από τις γνωστότερες διαδρομές κορυφογραμμών στις Ανατολικές Άλπεις διατρέχει την απότομη «Κορυφογραμμή του Ιωβηλαίου» (*Jubiläumsgrat*), συνδέοντας την Τσούκσπίτσε, τη Χοχμπλάσεν και την Αλπσπίτσε. Υπάρχουν άφθονα καταλύματα για τους ορειβάτες, εκ των οποίων το Μύνχνερ Χάους (Münchner Haus) είναι το ψηλότερο ορεινό καταφύγιο στη Γερμανία (υψόμετρο 2.959 μ.).

Τρία τελεφερίκ φθάνουν κάτω από την κορυφή. Το παλαιότερο κατασκευάσθηκε το 1926 από τη γερμανική εταιρεία «Α. Μπλάιχερτ & Σία» και κατέληγε αρχικώς στην κορυφογραμμή σε υψόμετρο 2.805 μέτρα, αλλά το τέρμα μετακινήθηκε ακριβώς κάτω από την κορυφή, στα 2.951 μ. το έτος 1991. Ο «Βαυαρικός σιδηρόδρομος Τσούκσπίτσε» είναι ένα υπόγειο τελεφερίκ μέσα στη βόρεια πλαγιά του βουνού, που καταλήγει στο οροπέδιο Τσούκσπιτσπλατ, από όπου ένα άλλο εναέριο τελεφερίκ ανεβάζει τους επιβάτες μέχρι την κορυφή. Το τρίτο τελεφερίκ είναι το Άιμπζε και μαζί με το προηγούμενο μεταφέρουν κάθε έτος στην κορυφή περίπου 500.000 ανθρώπους κατά μέσο όρο. Τον χειμώνα εννέα τελεφερίκ για τους σκιέρ καλύπτουν την περιοχή των χιονοδρομιών στο Τσούκσπιτσπλατ. Ο μετεωρολογικός σταθμός, που εγκαινιάσθηκε το 1900, όπως και ο ερευνητικός σταθμός στο Σνιφέρνερχαους (υψόμετρο 2.650 μέτρα), διεξάγουν κλιματολογικές έρευνες.

## Παραπομπές


## Εξωτερικοί σύνδεσμοι
* ZUGSPITZE 360°, οδοιπορικό στην Τσούκσπίτσε με πανοραμικές φωτογραφίες 360 μοιρών
* Bayerische Zugspitzbahn Bergbahn AG – Μεταφορά στην κορυφή και τοπικές webcams

Κατηγορία:Βουνά της Γερμανίας
Κατηγορία:Βουνά της Αυστρίας
Κατηγορία:Τιρόλο
Ξηρόβρυση Εύβοιας

*Για συνώνυμο οικισμό στην Ελλάδα δείτε το λήμμα: [[Ξηρόβρυση Κιλκίς]]*

Η **Ξηρόβρυση** είναι παραθαλάσσιος οικισμός της Δροσιάς της Περιφερειακής Ενότητας Ευβοίας σε υψόμετρο 43 μέτρα.

## Γενικά στοιχεία
Η Ξηρόβρυση βρίσκεται στην ηπειρωτική Στερεά Ελλάδα και στις δυτικές ακτές του Ευβοϊκού. Είναι κτισμένη απέναντι από τη Χαλκίδα, από την οποία χωρίζεται με το Κάστρο του Καράμπαμπα και την παλιά γέφυρα του Ευρίπου, ενώ τα σπίτια του οικισμού απλώνονται βόρεια και δυτικά της. Ως ξεχωριστός οικισμός αναφέρεται επίσημα για πρώτη φορά το 1981 να απογράφεται στην τότε κοινότητα Δροσιάς. Το 1997 με το ΦΕΚ 244Α - 04/12/1997 προσαρτήθηκε στο δήμο Ανθηδώνος. Σύμφωνα με το πρόγραμμα ''Καλλικράτης'' μαζί με τη Δροσιά, την Κρόνια, τον Προφήτη Ηλία και τη νησίδα Κτηπονήσι αποτελούν την δημοτική κοινότητα Δροσιάς που υπάγεται στη δημοτική ενότητα Ανθηδώνος του Δήμου Χαλκιδέων και σύμφωνα με την απογραφή του 2011 έχει 8.780 μόνιμους κατοίκους.

## Παραπομπές


Κατηγορία:Χωριά της περιφερειακής ενότητας Ευβοίας
Κατηγορία:Δήμος Χαλκιδέων
Ψάρι αλά ελληνικά

μικρογραφία|Ψάρι αλά ελληνικά
Το **ψάρι αλά ελληνικά** (πολωνικά: *ryba po grecku*) είναι πιάτο γνωστό στην Πολωνία, πιθανώς με βάση το ελληνικό ψάρι πλακί. Σερβίρεται ζεστό ή κρύο και παρασκευάζεται από τηγανητά κομμάτια ή φιλέτα ψαριών σε σάλτσα λαχανικών. Τα βασικά συστατικά της σάλτσας είναι τριμμένα καρότα, μαϊντανός, σέλινο, κρεμμύδι, καθώς και συμπύκνωμα τομάτας. Όλα αυτά τηγανίζονται με λάδι και στη συνέχεια γίνονται μπραιζέ με νερό, αλάτι, πιπέρι και μπαχαρικά (παραδοσιακά μπαχαρικά, φύλλα δάφνης και άλλα). Μετά το τηγάνισμα, τα ψάρια γίνονται μπρειζέ λίγο με προηγουμένως σιγοβρασμένα λαχανικά.

Στην Πολωνία, το ψάρι αλά ελληνικά τρώγεται παραδοσιακά την Παραμονή Χριστούγεννων ως πιάτο χωρίς κρέας.

## Παραπομπές


## Εξωτερικοί σύνδεσμοι
* Συνταγή για ψάρι αλά ελληνικά  (αγγλικά)
*Συνταγή για ψάρι αλά ελληνικά (πολωνικά)

Κατηγορία:Πολωνική κουζίνα
Κατηγορία:Τρόφιμα με βάση θαλασσινά
Κατηγορία:Χριστουγεννιάτικα εδέσματα
Β ροή

**Ο Μπράιαν Mumba Κασοκα Bwembya** (γεννημένος στις 12 Νοεμβρίου), διεθνώς γνωστός ως **Β ροή ** (μερικές φορές γραμμένος ως **Β'ροή ** ή **Β ροή** ), είναι καλλιτέχνης Dancehall και Hip Hop, επιχειρηματίας μέσων, μη πολιτικός κοινωνικός σχολιαστής, δικηγόρος κοινωνικής δικαιοσύνης  Εκπαιδευτής και ιδρυτής της μουσικής για την πρωτοβουλία αλλαγής. Είναι επίσης ο σημερινός πρόεδρος της επιτροπής του Σύλλογος Μουσικών Ζάμπια της επιτροπής του HIV / AIDS και του κοινωνικού σχολιασμού (HASC).  Είναι ο παγκόσμιος πρέσβης στην καταπολέμηση του HIV / AIDS για το αμερικανικό ίδρυμα AIDS Healthcare Foundation (AHF) και επίσης ο πρώτος Ζάμπια καλλιτέχνης για να ξεκινήσει ένα άλμπουμ στην αμερικανική πρεσβεία. Η εκδήλωση χρηματοδοτήθηκε από την κυβέρνηση των ΗΠΑ  μέσω της πρεσβείας. Το όνομα της σκηνής B Flow ήταν εμπνευσμένο από ανθρώπους που αγαπούσαν τη ροή του.  

## Βραβεία και υποψηφιότητες

### Άλλα βραβεία

# 2013 Πιστοποιητικό Πρεσβευτών Ευαισθητοποίησης για το HIV / AIDS - Πρόγραμμα SHARe II που χρηματοδοτείται από την USAID 
# 2014 Αντιπρόσωπος της Ζάμπια στην Αφρική Συνάντηση Αφρικανικής Ένωσης, Αντίς Αμπέμπα, Αιθιοπία 
# 2015 Σύμβολο αριστείας - Μοναδική θετική στάση στη μουσική - βραβείο Mwape Peer της Νέας Υόρκης 
# 2018 Προεδρικό Βραβείο του Ιατρικού Συλλόγου Ζάμπια.   

## βιβλιογραφικές αναφορές

## εξωτερικοί σύνδεσμοι

*    
Κατηγορία:Τραγουδιστές του 21ου αιώνα